དེ་ཡང་ས་གནས་གཞོན་ནུའི་ཚོགས་གཙོ་ཟུར་པ་དཀོན་མཆོག་རིན་ཆེན་གྱིས་གཙང་བཟོའི་ལས་འགུལ་སྤེལ་དགོས་དོན་ནི།ཕྱི་ལོ་༡༩༥༩ལོ་ན་བཟུང་བོད་མི་རྣམས་ལ་རྒྱ་གར་གཞུང་མང་གཉིས་བཀའ་དྲིན་ཧ་ཅང་ཆེན་པོ་ཡིན་སྟབས་ཐུགས་རྗེ་ཆེ་ཞུ་མཚོན་ཆེད་དུ་ཡིན་པ་དང་།དེ་ཡང་གཙང་བཟོའི་ལས་འགུལ་སྤེལ་དགོས་དོན་ནི་རྒྱ་གར་གྱི་ས་ཆ་གང་དུ་སོང་ཡང་གཙང་སྦྲ་ཡག་པོ་མེད་སྟབས་འབྱུང་འགྱུར་ལོ་བཅུ་ཉི་ཤུའི་ནང་རྒྱ་གར་གྱི་ཁོར་ཡུག་གཙང་མ་ཡོང་བར་སྐུལ་མ་ཐེབས་ཆེད་དུ་ཡིན་པ་དང་།དེར་རྒྱ་གར་བ་མང་པོ་ཞིག་དགའ་སྣང་ཆེན་པོ་བྱེད་ཀྱི་འདུག་སྐོར་བཅས་བརྗོད་བྱུང་བ་མ་ཟད།སྐབས་དེར་རྒྱ་ནག་གིས་བོད་བཙན་བཟུང་བྱས་རྗེས་ནས་བོད་མཐོ་སྒང་གི་ཁོར་ཡུག་གཏོར་བཤིག་བཏང་བ་དང་།བོད་ནང་གི་ཆུ་བོ་འབག་བཙོག་བཟོ་དང་བཟོ་བཞིན་པའི་ཉེར་ལེན་ལས་སྤྱིར་ཨེ་ཤི་ཡ་དང་།ལྷག་པར་རྒྱ་གར་ལ་གནོད་སྐྱོན་ཡོང་གི་ཡོད་སྟབས་རྒྱ་གར་གྱི་ན་གཞོན་ཚོས་བོད་ཀྱི་ཁོར་ཡུག་ལ་དོ་སྣང་སྤྲོད་རྒྱུ་གལ་གནད་ཡིན་སྐོར་དང་འབོད་བསྐུལ་ཞུས་སྐོར་བཅས་ཀྱང་བརྗོད་བྱུང་།